**ОПШТИНА ЖАБАРИ**

**Општинска управа општине Жабари**

**Одељење за привреду, урбанизам и друштвене делатности**

**Група за обједињену процедуру**

У складу са чланом 50. и 51б Закона о планирању и изградњи *(„Службени гласник Републике Србије“, број 72/09, 81/09-исправка, 24/11, 121/12, 42/13-УС, 50/13-УС, 98/13-УС, 132/14, 145/14, 83/18, 31/19, 37/19, 9/20 и 52/21)* и члановима од 55-68. Правилника о садржини, начину и поступку израде докумената просторног и урбанистичког планирања *(„Службени гласник Републике Србије“, бр. 32/19)*

**оглашава**

**ЈАВНИ УВИД**

**у**

**НАЦРТ ПРВИХ ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ ЗА НАСЕЉЕ АЛЕКСАНДРОВАЦ**

**ЈАВНИ УВИД** уНацртпрвих измена и допуна плана генерлане регулације за насеље Александровац одржаће се од **12. јуна до 26. јуна 2023. године** у трајању од 15 дана, сваког радног дана у просторијама Општинске управе општине Жабари, у канцеларији Групе за обједињену процедуру, у периоду од 10-13 часова, као и на интернет презентацији општине Жабари https://zabari.org.rs/.

Физичка и правна лица могу доставити примедбе на Нацрт првих измена и допуна плана генералне регулације за насеље Александровац у писаној форми, на адресу Општинска управа општине Жабари, Одељење за привреду, урбанизам и друштвене делатности, Група за обједињену процедуру, ул. Кнеза Милоша бр. 103, 12 374 Жабари у току трајања јавног увида, закључно са 26. јуном 2023. године.

**ЈАВНА ПРЕЗЕНТАЦИЈА** планског документа биће одржана у петак **16. јуна 2023. године, са почетком у 12 часова**, у просторијама Општинске управе општине Жабари, у канцеларији Групе за обједињену процедуру.

**ЈАВНА СЕДНИЦА КОМИСИЈЕ ЗА ЈАВНИ УВИД** биће одржана по завршетку јавног увида, у петак **29. јуна 2023. године, са почетком у 12 часова**, у Скупштинској сали у згради ОПШТИНЕ ЖАБАРИ, улица Кнеза Милоша бр. 103, у Жабарима.

Физичка лица и представници правних лица који су у току трајања јавног увида поднели примедбе у писаном облику, могу присуствовати јавној седници и усмено образложити поднете примедбе. Обрађивач планског документа јавно износи свој став о свакој поднетој примедби.